อยากทราบว่า ยาลดกรดตัวนี้ สามารถแพ้ยา จนทำไหเราเหงือกบวมได้ไหมครับ สงสัยครับ พอหยุดกินเหงือกหาย พอเริ่มกินไหม่ เหงือกบวมอีก
สวัสดีค่ะ ยาโอเมพราโซล (Omeprazole) เป็นยาลดการหลั่งกรดในกระเพาะอาหาร ใช้รักษาอาการกรดไหลย้อนหรือโรคที่มีกรดในกระเพาะอาหารมากเกินไป รักษาโรคหลอดอาหารอักเสบจากกรดในกระเพาะได้ผลข้างเคียงจากยาที่พบได้บ่อยเช่นปวดศรีษะ คลื่นไส้ อาเจียน ท้องเสีย ปวดท้อง มีแก๊สในกระเพาะอาหาร หรือผลข้างเคียงที่รุนแรงที่ควรรีบไปพบแพทย์เช่น ชัก บวม ท้องเสียรุนแรง ถ่ายท้องเป็นน้ำหรือเป็นเลือด ปัสสาวะน้อยหรือบ่อยกว่าปกติ ปัสสาวะมีเลือดปน เวียนศีรษะ สับสน อัตราการเต้นหัวใจเร็วและไม่สม่ำเสมอ มีอาการสั่น การเคลื่อนไหวของกล้ามเนื้อกระตุก เป็นต้นส่วนเรื่องเหงือกบวมนั้น ไม่ใช่ผลข้างเคียงที่เคยมีการรายงานในยาตัวนี้ได้บ่อยนัก ส่วนใหญ่เรื่องเหงือกบวมมักเกิดตามหลังการกินยากันชัก หรือยากดภูมิเช่นยาชื่อ cyclosporine เป็นต้น แต่หากยังมีอาการเหงือกบวมมากขึ้นชัดเจน ควรไปพบแพทย์เพื่อตรวจประเมินว่าเป็นอาการของอะไร อาจเกิดจากยาหรือสาเหตุใดๆ และรักษาอย่างเหมาะสมต่อไป